Diari Oficial de la Generalitat Valenciana


Sumari del DOGV 9816, del 26-03-2024 (2024/2256)

Anunci de l'aprovació de l'informe ambiental i territorial estratègic pel procediment simplificat del Pla especial de protecció i reforma interior per a l'àmbit de planejament T-1 Sant Miquel dels Reis (03108/2023/000212).
------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9816

Data del DOGV
:   26-03-2024

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2024/2256


Data del document
:   12-03-2024

Organisme emissor
:   Ajuntament de València

Tipus de document
:   Anunci

Descriptors 

:   * administració local
    * pla d'urbanisme

Anunci de l'aprovació de l'informe ambiental i territorial estratègic pel procediment simplificat del Pla especial de protecció i reforma interior per a l'àmbit de planejament T-1 Sant Miquel dels Reis (03778/2023/000212). [2024/2256]  
La Junta de Govern Local de l'Ajuntament de València, en sessió celebrada el 8 de març de 2024, va adoptar l'acord que en la part dispositiva diu el següent:  
«Primer. Concloure que la proposta del Pla especial de protecció i reforma interior per a l'àmbit de planejament T-1 Sant Miquel dels Reis, redactada per la mercantil Dayhe Development & Investment, SL, empresa adjudicatària de la redacció d'este pla especial en virtut de l'Acord de la Junta de Govern Local de 24 de març de 2023, no té efectes significatius sobre el medi ambient conformement amb els criteris establits en l'annex VIII del TRLOTUP.  
Segon. Resoldre favorablement l'avaluació ambiental i territorial estratègica pel procediment simplificat de la proposta del Pla especial de protecció i reforma interior per a l'àmbit de planejament T-1 Sant Miquel dels Reis, i designar com a alternativa més idònia mediambientalment en esta actuació l'alternativa 4 descrita en el fonament de dret quart de l'informe ambiental, tenint en compte les condicions establides en el fonament de dret sext de l'informe esmentat.  
  
Tercer. Donar compte del contingut de la resolució d'informe ambiental i territorial estratègic pel procediment simplificat a tots els interessats que apareguen en la tramitació ambiental de l'actuació, incloent-hi l'informe en la documentació de l'instrument de planejament urbanístic, que identifica com a públic interessat el que es ressenya en el fonament de dret quint de l'informe ambiental.  
Quart. Ordenar la publicació de la resolució de l'informe ambiental i territorial estratègic pel procediment simplificat en el Diari Oficial de la Generalitat Valenciana, als efectes previstos en l'article 53.7 del TRLOTUP.  
Quint. La resolució de l'informe ambiental i territorial estratègic pel procediment simplificat no és susceptible de cap recurs per considerar-se acte de tràmit, sense perjuí dels recursos que, si és el cas, siguen procedents en la via contenciosa administrativa contra l'acte que aprove l'instrument de planejament corresponent, la qual cosa no és inconvenient perquè puguen utilitzar-se els mitjans de defensa que s'estimen pertinents en dret.  
Sext. La resolució de l'informe ambiental i territorial estratègic pel procediment simplificat perdrà la vigència i cessarà la producció dels efectes que li són propis, si una vegada publicat en el DOGV, no s'ha procedit a l'aprovació del pla en el termini màxim de quatre anys des de la publicació. En tal cas, l'òrgan promotor haurà d'iniciar novament el procediment d'avaluació ambiental i territorial estratègica simplificada del pla o programa».  
  
València, 12 de març de 2024.- El secretari: Manuel Latorre Hernández.